# Priručnik za KRFB

## Uvod

KRFB je serverski program koji omogućava deljenje tekuće sesije sa korisnikom na drugom računaru, koji pomoću VNC klijenta može da gleda ili čak upravlja vašom površi.

KRFB ćete obično koristiti u paru sa KDE‑ovim VNC klijentom KRDC‑om, pošto temeljno podržava specijalne mogućnosti KRFB‑a.

KRFB ne zahteva pokretanje nove X sesije, već može da deli tekuću. Ovo ga čini veoma korisnim kada želite da vam neko pomogne da obavite neki zadatak.

Bilo kakve probleme ili zahteve za mogućnostima prijavite na KDE‑ove poštanske liste, ili podnesite izveštaj o grešci na http://bugs.kde.org.

## Protokol udaljenog kadrobafera

Ovo poglavlje daje kratak opis protokola udaljenog kadrobafera, koji koriste KRDC i drugi saglasni sistemi. Ako vam je udaljeni kadrobafer već poznat, slobodno možete preskočiti ovo poglavlje.

Izvedba visokog nivoa sistema koji koristi protokol udaljenog kadrobafera naziva se „virtuelnim mrežnim računarom“, češće samo akronimom VNC.

Udaljeni kadrobafer (skraćeno RFB) jednostavan je protokol za udaljeni pristup grafičkim korisničkim sučeljima. Radi na nivou kadrobafera, koji u grubim crtama odgovara renderovanoj slici na ekranu, što znači da se može primeniti na sve prozorske sisteme (uključujući X11, MacOS i Windows). Programi za udaljeni kadrobafer postoje za mnoge platforme i često se mogu besplatno distribuirati.

U protokolu udaljenog kadrobafera, program koji se izvršava na računaru za kojim sedi korisnik (računar koji daje ekran, tastaturu i pokazivač) zove se klijent. Program koji se izvršava na računaru gde se nalazi kadrobafer (računar koji izvršava prozorski sistem i programe kojima korisnik daljinski upravlja) zove se server. KRDC je KDE‑ov klijent, a KRFB KDE‑ov server za protokol udaljenog kadrobafera.

Za slanje slike iz kadrobafera neophodno je prilično mrežnog saobraćaja, te protokol udaljenog kadrobafera najbolje radi preko veza visoke propusnosti, poput lokalne mreže. Moguće je koristiti KRFB i preko drugih veza, ali je malo verovatno da će učinak biti jednako dobar.

## Korišćenje KRFB‑a

### Glavni prozor KRFB‑a.

KRFB je vrlo lak za upotrebu — ima jednostavno sučelje, prikazano na narednom snimku ekrana.

Snimak ekrana KRFB‑a. Glavni prozor KRFB‑a.

Ako želite da dozvolite nekom pristup svojoj površi morate da popunite kućicu Deljenje površi, što će pokrenuti server.

#### Detalji o vezi

Polje Adresa sadrži adresu vašeg računara i broj porta na njemu, razdvojene dvotačkom. Adresa je samo nagoveštaj — može se upotrebiti svaka adresa koja vodi ka vašem računaru. KRFB će pokušati da pogodi adresu na osnovu mrežne postave, ali ne mora uvek uspeti u tome. Ako vam je računar iza zaštitnog zida, može imati različitu adresu ili biti nedostupan sa drugih računara.

Port možete promeniti na stranici Mreža u dijalogu za podešavanje.

Naredno polje biva automatski popunjeno generisanom lozinkom. Kliknite na ikonicu desno od polja da izmenite lozinku.

#### Nenadzirani pristup

Svaki udaljeni korisnik sa lozinkom za deljenje površi moraće da bude autentifikovan. Ako se aktivira nenadzirani pristup, i udaljeni korisnik unese lozinku za nenadzirani režim, pristup deljenju površi biće dozvoljen bez izričite potvrde.

Podrazumevano je lozinka za ovaj režim prazna. Ako želite da je izmenite, kliknite na dugme i unesite lozinku.

Ako je nenadzirani pristup dozvoljen, verovatno bi trebalo da zadate lozinku.

Ako je računar server i koristite KRFB za udaljeno administriranje, verovatno želite da koristite i nenadzirani pristup.

#### Prenos podataka za prijavu

KRFB više ne poseduje mogućnost pozivnica, kao u ranijim izdanjima. Tako da ćete morati sami da prenesete podatke za prijavu, npr. preko e‑pošte ili uživo.

Ako ne možete da šifrujete e‑poštu (ili drugačije obezbedite vezu), slanje lozinke e‑poštom je veoma ozbiljan bezbednosni rizik, pošto bilo ko može da pročita i lozinku i adresu e‑pošte dok poruka prolazi kroz mrežu. To znači da neko potencijalno može da preuzme kontrolu nad vašim računarom.

Zato, ako poruka e‑pošte ne može da se šifruje, bolje upotrebite ličnu pozivnicu. Telefonom pozovite osobu kojoj želite da date pristup, uverite se u njen identitet, pa prosledite neophodne podatke.

KRFB koristi uobičajeni RFB sistem lozinki, koji vašu lozinku ne prenosi kao čist tekst preko mreže. Umesto toga, koristi se sistem izazov—odziv. Ovo je razložno bezbedno sve dok je lozinka čuvana na sigurnom.

#### Napuštanje KRFB‑a

Pošto zatvorite prozor KRFB‑a, klikom na ikonicu za zatvaranje prozora ili prečicom Alt F4, server i dalje nastavlja da radi, na šta ukazuje ikonica u sistemskoj kaseti. KRFB zaustavljate ili tako što upotrebite Fajl Napusti u glavnom prozoru, ili tako što kliknete desnim na ikonicu u sistemskoj kaseti i izaberete Napusti.

### Podešavanje KRFB‑a

U dodatak glavnom sučelju KRFB‑a, prikazanom i opisanom u prethodnom, KRFB‑om možete upravljati i klikom na Podesi KRFB... u glavnom prozoru KRFB‑a. Postava KRFB‑a sastoji se od dve stranice, kao na donjem snimku ekrana:

Kao što je prikazano ispod, stranica Mreža omogućava zadavanje porta koji KRFB koristi.

Postava KRFB‑a, stranica Mreža. Postava KRFB‑a, stranica Mreža.

Kućica Objavi servis na lokalnoj mreži određuje da li KRFB objavljuje servis preko lokalne mreže koristeći protokol lokacije servisa. Ovo je obično dobra ideja, mada pravilno funkcioniše samo s klijentom svesnim ovog protokola, kao što je KRDC.

Ako popunite kućicu Koristi podrazumevani port, KRFB će pronaći prikladan port. Ako ispraznite ovu kućicu, možete ručno zadati port. Ovo može biti korisno ako prosleđujete portove kroz zaštitni zid. Imajte u vidu da ako je uključen protokol lokacije servisa, automatski će se identifikovati pravi port.

Na stranici Bezbednost podešava se da li osoba koja se poveže na server KRFB‑a može da upravlja na površi, ili samo da gleda.

Postava KRFB‑a, stranica Bezbednost. Postava KRFB‑a, stranica Bezbednost.

### Povezivanje na KRFB

Kad se neko povezuje na KRFB na vašem računaru, dobićete iskačuće obaveštenje koje izgleda kao na sledećem snimku ekrana (osim ako ne prihvatate nenadzirani pristup bez potvrde).

KRFB‑ov prozor o povezivanju. KRFB‑ov prozor o povezivanju.

Ako kliknite na Prihvati vezu, klijent može preći na autentifikovanje, što zahteva ispravnu lozinku za prijavu. Ako kliknete na Odbij vezu, pokušaj povezivanja će biti prekinut.

Kućica Dozvoli udaljenom korisniku da kontroliše tastaturu i miš određuje da li ovaj klijent može samo da posmatra, ili i da upravlja vašim računarom.

## Zasluge i licenca

KRFB

Program: © 2002, Tim Jansen tim@tjansen.de

Doprinosioci:

- Jan Rejnhart Gejzer geiseri@kde.org

Dokumentacija: © 2003, Bred Hards &Brad.Hards.mail;

Preveo Dragan Pantelić falcon-10@gmx.de.

&underFDL; &underGPL;
&documentation.index;